CELEX: 52018PC0165
Language: fi
Date: 2018-04-09
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta (EGF/2018/000 TA 2018 – komission aloitteesta annettava tekninen tuki)

EUROOPAN KOMISSIO
            Bryssel 9.4.2018
            COM(2018) 165 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta (EGF/2018/000 TA 2018 – komission aloitteesta annettava tekninen tuki)
            
               
         
         
            
               PERUSTELUT
            
            
               Euroopan globalisaatiorahaston EGR:n rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
                (EGR-asetus).
            
            
               HAKEMUKSEN TIIVISTELMÄ JA ANALYYSI
            
            
               
                  Keskeiset tiedot:
               
               
                  EGR-viitenumero
                        EGF/2018/000
               
               
                  Euroopan komissio
                        Tekninen apu
               
               
                  Hallintomenot: budjetti euroina
                        345 000
               
               
                  Hallintomenot % (enimmäismäärä: 0,5 %)
                        0,2 %
               
            
            
               EGR-asetuksen 11 artiklan 1 kohdan mukaisesti enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen tukeen.
            
            
               Rahoitettava tekninen tuki ja sen arvioitujen kustannusten erittely
            
            
               1.Tuki käytetään EGR-asetuksen 11 artiklan 1 ja 4 kohdassa ja 12 artiklan 2, 3 ja 4 kohdassa mainittuihin menoihin jäljempänä esitetyllä tavalla.
            
            
               2.Seuranta ja tiedon keruu: Komissio kerää tietoja saaduista hakemuksista ja maksetuista ja päätetyistä tuista sekä ehdotetuista ja täytäntöönpannuista toimenpiteistä. Nämä tiedot asetetaan saataville verkkosivuilla ja kootaan soveltuvassa muodossa vuosien 2019 ja 2021 kaksivuotiskertomuksia varten. Viime vuosien toimien perusteella toiminnan kustannuksiksi arvioidaan 20 000 euroa.
            
            
               3.Tiedottaminen: EGR:n verkkosivustoa
                  2
               , joka perustettiin komission työllisyys-, sosiaali- ja osallisuusasioiden pääosaston alaisuuteen ja jonka ylläpidosta vastaa EGR-asetuksen 12 artiklan 2 kohdan mukaisesti komissio, päivitetään ja laajennetaan säännöllisesti. Kaikki sivustolle lisättävät uudet tiedot myös käännetään kaikille EU-kielille. Yleistä tietoisuutta EGR:stä lisätään ja sen näkyvyyttä vahvistetaan. EGR:n väliarvioinnista tuotetaan pieni painos, ja se julkaistaan myös verkossa. EGR:ää käsitellään erilaisissa komission julkaisuissa ja audiovisuaalisissa esityksissä EGR-asetuksen 11 artiklan 4 kohdan mukaisesti. Kaikista näistä toimista aiheutuvat kustannukset ovat vuonna 2018 arviolta 20 000 euroa.
            
            
               4.Tietopohjan luominen / sovellusliittymä: Komissio jatkaa toimia saadakseen aikaan EGR:n hakemuksia ja hallintoa varten vakiomenettelyt käyttäen SFC 2014 -järjestelmää, johon rahastoa ollaan liittämässä. Tämän ansiosta voidaan yksinkertaistaa EGR-asetuksen mukaisia hakemuksia, nopeuttaa niiden käsittelyä ja poimia helpommin raportteja eri tarpeisiin. Myös raportointimenettelyt on otettu huomioon. Eräänlainen back-office-moduuli toimii rajapintana SFC:n ja komission taloudellista tietoa sisältävän kirjanpitojärjestelmän (ABAC) välillä ja helpottaa siten EGR:n taloudellisia toimia. Koska suurin osa ohjelmasuunnittelua on tehty viime vuosina, tarvitaan vain hienosäätöä ja mukautuksia mahdollisten muutosten mukaisesti. Koska ohjelmasuunnittelun kustannukset ovat aiempaa alhaisemmat ja ylläpitokustannukset pysyvät samoina, tarvitaan vähemmän varoja kuin aiempina vuosina. Näistä toimista aiheutuvien kustannusten arvioidaan olevan 80 000 euroa, mikä on EGR:n osuus SFC:n kehittämiseen, päivittämiseen ja ylläpitoon.
            
            
               5.Hallinnollinen ja tekninen tuki: EGR-yhteyshenkilöiden asiantuntijaryhmä, johon kuuluu yksi jäsen jokaisesta jäsenvaltiosta, pitää kolme kokousta (vuoden 2018 jälkipuoliskolla / vuoden 2019 alkupuoliskolla). Näistä kolmesta kokouksesta aiheutuvien kustannusten arvioidaan olevan yhteensä 105 000 euroa.
            
            
               6.Lisäksi komissio järjestää jäsenvaltioiden verkostoitumisen edistämiseksi kaksi seminaaria, joihin osallistuvat EGR:n täytäntöönpanosta vastaavat elimet ja työmarkkinaosapuolet. Ne järjestetään mahdollisuuksien mukaan samoihin aikoihin kuin kaksi kolmesta asiantuntijaryhmän kokouksesta, ja niissä keskitytään kysymyksiin, jotka liittyvät EGR-asetuksen käytännön täytäntöönpanoon ruohonjuuritasolla. Näistä toimista aiheutuvien kustannusten arvioidaan olevan 120 000 euroa.
            
            
                     
                        Toimet
                     
                  
                  
                     
                        Arvioitu lukumäärä
                     
                  
                  
                     
                        Arvioidut kustannukset toimea kohti
                           (euroa)
                     
                  
                  
                     
                        Kustannukset yhteensä
                           (euroa)
                     
                  
               
                     
                        Seuranta ja tiedon keruu
                     
                  
                  
                     
                        Vaihtelee
                     
                  
                  
                     
                        Vaihtelee
                     
                  
                  
                     
                        20 000
                     
                  
               
                     
                        Tiedotustoimet
                     
                  
                  
                     
                        Vaihtelee
                     
                  
                  
                     
                        Vaihtelee
                     
                  
                  
                     
                        20 000
                     
                  
               
                     
                        Tietopohjan luominen, päivittäminen ja ylläpito / sovellusliittymä SFC:ssä
                     
                  
                  
                     
                        Vaihtelee
                     
                  
                  
                     
                        Vaihtelee
                     
                  
                  
                     
                        80 000
                     
                  
               
                     
                        Hallinnollinen ja tekninen tuki: EGR-yhteyshenkilöiden asiantuntijaryhmän kokoukset
                     
                  
                  
                     
                        3 
                     
                  
                  
                     
                        35 000
                     
                  
                  
                     
                        105 000
                     
                  
               
                     
                        Hallinnollinen ja tekninen tuki: EGR:n täytäntöönpanoa koskevat verkostoitumisseminaarit
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Arvioidut kokonaiskustannukset
                     
                  
                  
                     
                  
                  
                     
                        345 000
                     
                  
               
               Rahoitus
            
            
               7.EGR ei saa vuonna 2018 ylittää 150 miljoonan euron vuotuista enimmäismäärää vuoden 2011 hintoina (172 303 000 euroa vuoden 2018 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  3
                12 artiklassa säädetään.
            
         
         
            
               8.EGR-asetuksen 11 artiklan 1 kohdan mukaan 0,5 prosenttia tästä määrästä (eli 861 515 euroa vuonna 2018) voidaan käyttää komission aloitteesta annettavaan tekniseen tukeen. Vuotta 2018 koskeva kokonaismäärä on edelleen käytettävissä; mitään ei ole vielä osoitettu tekniseen tukeen. Ehdotettu määrä on noin 0,2 prosenttia EGR:n vuotuisesta enimmäisbudjettimäärästä vuonna 2018.
            
            
               9.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  4
                13 kohdan mukaisesti yhdessä ehdotetun päätöksen EGR:n varojen käyttöönotosta.
            
            
               Muut asiaan liittyvät asiakirjat
            
            
               10.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle ehdotuksen 345 000 euron suuruisten määrärahojen siirtämisestä asianomaiseen budjettikohtaan.
            
            
               Maksumäärärahojen lähteet
            
            
               11.Tekniseen tukeen tarvittavat 345 000 euroa katetaan EGR-budjettikohdan määrärahoista.
            
            
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               Euroopan globalisaatiorahaston varojen käyttöönotosta (EGF/2018/000 TA 2018 – komission aloitteesta annettava tekninen tuki)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  5
                ja erityisesti sen 11 artiklan 2 kohdan,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  6
                ja erityisesti sen 13 kohdan,
            
            
               ottavat huomioon Euroopan komission ehdotuksen
            
            
               sekä katsovat seuraavaa:
            
            
               (1)Euroopan globalisaatiorahaston, jäljempänä ’EGR’, tarkoituksena on tarjota tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille.
            
            
               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  7
                12 artiklassa säädetään.
            
            
               (3)Asetuksen (EU) N:o 1309/2013 mukaan enintään 0,5 prosenttia EGR:n vuotuisesta enimmäismäärästä voidaan käyttää vuosittain komission aloitteesta annettavaan tekniseen tukeen.
            
            
               (4)EGR:stä olisi sen vuoksi otettava käyttöön 345 000 euroa teknisen tuen antamiseksi komission aloitteesta,
            
            
               OVAT HYVÄKSYNEET TÄMÄN PÄÄTÖKSEN:
            
         
         
            
               1 artikla
            
            
               Otetaan Euroopan globalisaatiorahastosta käyttöön 345 000 euroa maksusitoumusmäärärahoina ja maksumäärärahoina osana varainhoitovuotta 2018 koskevaa Euroopan unionin yleistä talousarviota.
            
            
               2 artikla
            
            
               Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        EUVL L 347, 20.12.2013, s. 855.
               
               
                  
                     (2)
                  
                        
                  http://ec.europa.eu/egf
                   
               
               
                  
                     (3)
                  
                        EUVL L 347, 20.12.2013, s. 884.
               
               
                  
                     (4)
                  
                        EUVL C 373, 20.12.2013, s. 1.
               
               
                  
                     (5)
                  
                        EUVL L 347, 20.12.2013, s. 855.
               
               
                  
                     (6)
                  
                        EUVL C 373, 20.12.2013, s. 1.
               
               
                  
                     (7)
                  
                        Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).